Pada mulanya, saya hanya terfikir untuk menyakiti dia.
Sakiti dia dalam fikiran saya. Saya hanya fikirkan tentang itu.
Saya rasa gembira dia takut.
SETIAP TAHUN, ADA LEBIH DARIPADA TIGA JUTA KEJADIAN MENGHENDAP
DI AMERIKA SYARIKAT
LEBIH KURANG SUKU DARIPADA PESALAH IALAH WANITA
Saya mempersoalkan semua orang di sekeliling saya.
Ia menakutkan.
Sesiapa yang buat itu, bukan hanya nak ganggu awak.
Mereka taasub dengan awak.
Saya tak tahu apa akan berlaku.
Saya betul-betul sangka saya akan mati.
INI IALAH KISAH MENGHENDAP KES #241-2080-19
Ia memuaskan keperluan saya untuk…
Tak tahu apa yang saya nak, tapi ia memuaskan saya.
Saya pasti ini ialah balas dendam.
SEBUAH SIRI NETFLIX
Saya lebih rela digelar pembunuh daripada penghendap, faham tak?
Saya nak dia rasa tekanan kerana diperhatikan.
Sesiapa saja boleh jadi penghendap.
Semuanya gaya momok.
Saya masih gila begitu…
KETAKUTAN YANG PASTI
DALLAS, TEXAS
Saya berurusan dengan ribuan wanita yang pernah dihendap.
Tapi penghendap wanita jarang ditemui.
Kebanyakannya, 80 peratus,
lelaki ialah pelaku dan wanita ialah mangsa.
PENEPIAN MENGHADAP TUDUH
Ini kes unik.
Ia memenuhi semua ciri-ciri menghendap.
Ia satu corak tingkah laku, disasarkan kepada seorang individu,
dan ia menyebabkan ketakutan.
Tapi kes ini juga digelar sebagai penghendapan balas dendam.
"Saya akan cari awak. Awak akan dapat balasan."
"Awak akan menyesal kerana cari pasal dengan saya."
Sangat berbahaya.
TYLER, TEXAS
Nama saya ialah Jaclyn Feagin.
Saya didakwa atas jenayah menghendap.
Saya membesar di Texas Timur.
Ada gereja dan restoran. Tak banyak perkara boleh buat
kecuali pergi ke gereja, makan dan membeli-belah.
Kalau awak tak percaya pada Tuhan Kristian, awak jahat.
GEREJA BAPTIS FLINT
Ia seperti "ikut cara saya atau murtad" di kawasan yang berpegang kuat pada Bible.
Zaman kanak-kanak saya memang sukar.
Mak saya satu-satunya yang sentiasa bersama saya.
Hubungan kami sangat rapat.
30/10 - HOCUS POCUS - 3:00 PETANG
12/11 - MOE BANDY - 7:00 MALAM 19/11 - RUTHIE FOSTER - 8:00 MALAM
PADA USIA 21 TAHUN, JACLYN MENGENALI SUAMINYA JESSE
TEXAS TIMUR ORKESTRA SIMFONI
Saya kenal suami saya melalui kawan kami.
Ia satu hubungan yang begitu mendalam.
Ia berkembang dengan pantas.
Kami mendapat anak perempuan pada 2018, dan kami berkahwin pada 2019.
Suami saya dan bekas kekasihnya, mereka ada anak lelaki bersama,
dan sebaik saja dia tahu kami bercinta, dia nak tahu siapa yang bersama anaknya.
Dia terus beritahu saya, jika saya sakiti salah seorang,
dia akan bunuh saya,
dan katanya itu bukan ancaman, itu satu janji.
Saya rasa masih ada perasaan di antara mereka,
dan melihat gadis baru pindah ke rumah bekas kekasih
dan bersama bekas kekasih dan anak, saya rasa…
Itu mesti sukar. Ia sukar untuk diterima.
Nama saya Sandra dan saya tinggal di Flint, Texas.
Jesse ialah bekas teman lelaki saya.
'SANDRA' MEMINTA SUPAYA IDENTITINYA DIRAHSIAKAN,
UNTUK MELINDUNGI DIRINYA DAN KELUARGANYA
NIKMATI PERKARA KECIL
Kami kenal ketika remaja.
Kami berkawan selama bertahun-tahun.
Pada tahun 2012, kami buat keputusan untuk menjalinkan hubungan.
Pada tahun 2015, saya dan Jesse mendapat seorang anak lelaki yang comel.
Tapi kami tak begitu ada persefahaman.
Dia seorang ateis dan saya beragama.
Jadi, kami berpisah pada akhir tahun 2016.
JESSE MENOLAK UNTUK TURUT SERTA DALAM DOKUMENTARI INI
Beberapa bulan selepas kami berpisah, Jesse menjalinkan hubungan dengan Jaclyn.
Dia agak berlainan,
jadi saya tak kenal dia dengan baik.
Dia sangat pendiam dan sangat lembut.
Saya tak kisah dia bercinta dengan orang lain.
Saya kurang senang dia muncul dalam hidup anak saya terlalu cepat,
dan saya risau, disebabkan dia…
anak kami akan kurang mendapat perhatian.
PADA 1 APRIL 2017, ANAK LELAKI SANDRA DAN JESSE TERLIBAT DALAM KEMALANGAN TERUK
Saya sedang bekerja semasa sepupu saya telefon.
Dia hanya cakap anak saya tak bernafas,
dan saya perlu datang.
Saya telefon Jesse semasa nak beredar dan Jesse datang juga.
Kami tiba di hospital sebelum ambulans.
Kami tunggu selama beberapa minit untuk doktor masuk,
dan dia beritahu jantung anak saya tak berdegup sejak…
mereka ambil dia.
Anak saya meninggal pada 1 April 2017.
Saya tak terima yang dia dah mati.
Seluruh hidup saya musnah.
Saya ambil dadah dan minum alkohol.
Saya benar-benar hilang arah.
Saya tersiksa setiap hari…
Sama ada saya nak bangun dan cuba…
untuk menjalani kehidupan ini
atau saya nak putus asa saja,
dan saya tahu Jesse bergelut sama seperti saya.
Selepas anak mereka mati…
ibunya menjadi…
Dia bersedih dan saya faham itu.
Tapi ada banyak mesej di antara dia dan suami saya.
Saya syak yang mereka nak kembali bersama
atau nak merapatkan semula hubungan mereka.
Ia memberi tekanan kepada kami.
Saya jadi sangat tak yakin dan dia asyik nak mempertahankan diri,
jadi saya banyak mencari-cari dan banyak mengintip,
dan banyak perkara terbongkar.
Hubungan kami jadi goyah selepas semua ini.
Saya memutuskan yang batasan perlu ada untuk mengekalkan perkahwinan kami.
Salah satu batasan itu ialah dengan bekas teman wanitanya.
Cakap tentang anak awak saja. Tiada perkara lain.
Dia tak menyukainya.
Selepas anak saya meninggal dunia, saya dan Jaclyn tak bercakap.
Semasa pengebumian,
dia tak selesa melihat saya dan Jesse berdiri bersama,
dan saya pegang tangan Jesse sebagai ketenangan hati untuk anak kami.
GEREJA BAPTIS EAST LAKE
Dia keluar ketika pengebumian sedang berlangsung,
sebab dia sangat cemburu.
Itu petanda bahaya.
Selepas upacara itu, minggu berlalu.
Jaclyn tak mahu Jesse dan saya berhubung.
Dia rasa perasaan itu masih ada, sudah tentu,
selepas bertahun-tahun bersama,
ada anak bersama dan kehilangan anak bersama,
tentulah perasaan itu masih ada.
Saya dan Jesse masih berhubung dan semestinya buat dia rasa tak yakin.
Ia satu ikatan yang…
tak boleh diputuskan.
Saya menyekat Sandra di semua media sosial suami saya,
jadi dia tak dapat berhubung dengan suami saya.
Sandra ada kawan wanita.
Dia hantar gambar kawan wanitanya memakai pakaian dalam kepada suami saya.
Saya kata, "Kalau awak hanya bercakap tentang anak awak,
kenapa ada gambar kawan wanita awak dalam mesej suami saya?"
Dia terus jadi busuk hati dengan saya.
Saya tak ingat kata-kata dia terhadap saya,
tapi memang ada.
Saya hantar gambar seorang wanita kepada Jesse.
Bukan saya, tapi wanita lain.
Dia ada menggatal.
Saya mungkin…
melayan tapi bukan dengan niat untuk dapatkan dia semula.
LINTASAN KERETA API
Dia mesej saya.
Dia sangat agresif.
Dia rasa sangat terancam.
Dia nak bergaduh.
Dia cuma mahu bertengkar.
Saya tak nak bertengkar dengan dia,
jadi saya pun kata…
"Saya buat silap."
"Tapi saya akan terus berhubung dengan dia selagi dia berhubung dengan saya."
Saya rasa itu buat dia berang.
Itu kali terakhir saya bercakap dengan Jaclyn.
Saya dapat mesej.
Mesej yang teruk.
Saya jadi hilang kawalan.
Ada sesuatu yang berubah pada saat itu.
Saya buat keputusan untuk balas dendam.
UNTUK MENGELAKKAN SYAK WASANGKA, JACLYN MENUNGGU LEBIH DARIPADA SETAHUN
SEBELUM MELAKUKAN APA-APA TERHADAP SANDRA
PADA TAHUN 2019, SANDRA BERKAHWIN DAN MEMPUNYAI SEORANG ANAK
Matlamatnya adalah untuk menakutkan dia.
Tinggalkan benda-benda menakutkan untuknya di rumahnya tanpa diketahui dari siapa,
dan dia akan tertanya-tanya, "Siapa buat? Ada orang perhatikan saya?"
Cuma nak mencelarukan fikiran dia.
HAI!
Kali pertama, saya buat sesuatu yang biasa dan mudah.
Ia sekeping kertas dengan gambar dan namanya di kertas itu.
Saya pasti
saya ada lukis pentagram di mukanya dengan pen merah.
JUN 2019 PADA 15 JUN 2019,
JACLYN BAWA BENDA YANG DIA HASILKAN KE RUMAH SANDRA
Benda pertama, saya rasa ketika itu pukul satu atau dua pagi,
dan dalam perjalanan, saya gementar, saya sangat gementar.
Saya tahu saya buat salah, tapi saya teruskan.
Ya, saya rasa seronok,
ia satu perasaan yang…
Saya tak pasti apa saya rasa.
Saya cuma rasa seronok dapat tinggalkan benda itu,
dan dia akan bangun keesokan pagi,
tertanya-tanya siapa yang buat begitu kepada dia.
Saya bangun untuk pergi kerja, dan buka pintu hadapan rumah,
dan ada kertas dengan gambar saya, dan pentagram dilukis atas muka saya.
HAI!
Ada lilin yang telah dibakar,
tertulis "Hai, Sandra."
Saya nampak ia di atas tanah.
Kecut perut saya.
Saya tak tahu siapa yang buat.
Saya tak tahu kenapa dia buat begitu.
Saya panik.
Saya pergi kejutkan suami saya dan bawa dia keluar untuk tunjuk itu.
Anak-anak ada di rumah,
jadi kami perlu pastikan mereka tak datang untuk melihatnya,
sebab saya tak nak mereka terdedah.
Suami saya segera hubungi polis.
Saya takut. Saya rasa terancam.
Saya rasa ada orang mengekori saya dan saya tak menyedarinya.
Saya ingat lagi saya memandu ke tempat kerja pagi itu sambil menggigil
dan melihat setiap kereta yang melepasi saya,
dan perhatikan semua orang yang mendekati saya,
dan cuba mencari jika mereka orangnya atau siapa orangnya.
Saya asyik memikirkannya semasa bekerja,
dan ia…
Ia sangat menakutkan.
Dalam beberapa hari selepas itu, ia bermain-main di fikiran saya.
Itu saja yang saya fikirkan,
jika dia rasa takut.
Ia menjadi…
satu keadaan pemikiran yang teruk berkenaan dia.
Saya tak boleh jelaskan bagaimana atau mengapa obsesi itu berlaku.
Ia berlaku begitu saja. Saya rasa sebab
saya nak lihat apa yang dia ada yang buat suami saya suka, tapi tiada pada saya.
Kemudian apabila perasaan seronok itu hilang,
saya merancang untuk serangan kedua atau apa saja gelaran untuk itu.
Saya tak ingat apa yang saya tinggalkan untuk dia buat kali kedua.
Saya ada lebihan tali pintal dan saya hasilkan patung daripadanya.
Saya cucuk jarum di kepala dan jantung,
kemudian saya masukkannya ke dalam balang dengan tanah kubur,
kemudian tutup balang itu.
Kemudian lukis simbol sihir di seluruh balang.
Sejujurnya, saya tak dapat nak beritahu keseluruhan maksudnya.
Saya tahu ia ada kaitan dengan kepercayaan Wicca.
Tapi saya juga tahu yang dia Kristian,
jadi apabila benda begini muncul di pintu awak, ia sangat menakutkan.
Jika ada orang tinggalkan benda begitu di anjung rumah saya, saya akan takut.
Mereka tinggalkan balang yang penuh dengan pasir
dan patung voodoo dengan jarum menembusi muka dan jantungnya.
Huruf pertama nama saya dan tarikh lahir juga ditulis pada balang dengan cat merah,
dan beberapa simbol iblis.
Ia berlaku dua hari sebelum hari jadi anak saya,
jadi saya tahu orang itu tahu tentangnya,
dan dia tahu saya dalam keadaan sedih.
Waktu itu buat ia jadi lebih teruk. Ia…
Ia jahat.
Mereka nak hukum saya untuk sesuatu dan saya tak pasti apa.
Itu yang buat saya lebih takut,
sebab saya tak tahu siapa yang begitu kejam untuk melakukan perkara itu.
Saya di rumah
memikirkan jika dia takut,
dan saya tak rasa saya dah cukup takutkan dia.
Saya nak dia rasa tekanan,
kerana diperhatikan.
Saya nak buat lebih lagi.
Jadi saya buat profil Facebook palsu, menjadi salah seorang rakan kerja lamanya,
dan saya ambil gambar peribadinya yang tiada orang ambil
melainkan awak berkawan dengan dia di media sosial,
dan saya cetak itu dan ikat pada skrol…
MATILAH KAU.
…dan saya Google sejenis sumpahan Latin,
dan saya letak di skrol itu, letak gambarnya dan ikat bersama,
dan tinggalkan di keretanya.
Saya ingat lagi sumpahan Latin itu ada kaitan dengan
wabak dan pertumpahan darah.
Saya tahu sebanyak itu saja.
Saya tak hafal pun.
Saya dapat rasa yang
apa saya buat ini ialah jenayah.
Saya tak memandang serius hal ini seperti yang sepatutnya.
Tanpa teragak-agak, saya dan suami hubungi polis,
dan mereka terus ambil skrol itu.
Mereka hantar gambar kandungan di dalamnya,
dan ada jampi tertulis dalam bahasa Latin.
Ia tertulis yang mereka nak saya mati.
Pada tahap ini, saya rasa mereka takkan tertangkap.
Saya semakin takut.
Saya yakin ada orang akan rosakkan kereta saya
dan saya akan bawa anak-anak saya ke pusat jagaan
dan brek saya akan rosak atau…
apa saja.
Saya risau seseorang akan cuba bunuh saya,
dan anak-anak saya akan cedera dalam situasi itu.
Saya berkhidmat sebagai polis dah hampir 14 tahun.
Saya dah lihat banyak keadaan tentang apa yang orang mampu buat.
Dengan menghendap, kita tak tahu sejauh mana perbuatannya.
Mula dengan perkara kecil, tapi akhirnya ia akan membahayakan nyawa orang.
Nama saya Josh Hill, saya ialah detektif utama kes ini.
Sebelum penglibatan saya, saya rasa ada
lima situasi lain di mana mangsa hubungi 911
untuk melaporkan kelakuan seperti ini.
Jadi, ia tugas saya untuk melindungi Sandra dan keluarganya.
Pada mulanya, kami tak dapat kesan siapa suspek itu,
tapi apabila Sandra datang ke pejabat dan saya temu bual dia,
semuanya mulai jelas.
SELEPAS PERBUALAN DENGAN POLIS,
KAMERA KESELAMATAN TELAH DIPASANG DI LUAR RUMAH SANDRA
Tarikh hari ini ialah 11 Oktober 2019, sekitar pukul 8:30 pagi.
Saya akan temu bual…
Rujukan pada kes nombor 22280.
11 OKTOBER 2019
PADA 11 OKTOBER 2019, DETEKTIF HILL DAN SANDRA
MELIHAT RAKAMAN KEJADIAN TERBARU
Baiklah, saya nak tunjuk apa yang saya lihat.
Saya nak minta awak lihat…
Lihat bersama saya,
untuk pastikan kita lihat perkara yang sama.
KAMERA MENUNJUKKAN SEBUAH KERETA BERHENTI BERDEKATAN RUMAH SANDRA
Kereta kecil ini, ia jenis hatchback.
- Itu kereta siapa? - Kereta Jesse.
Kereta Jesse.
Siapa nama isterinya?
Jaclyn.
J-A-C-L-Y-N, Jaclyn?
Itu memang kereta mereka. Tak dapat disangkal lagi.
SEORANG INDIVIDU DIRAKAM KELUAR DARIPADA KERETA
DAN MELETAKKAN BENDA ITU DI KEDIAMAN SANDRA
Bentuk badan… Saya tak kenal bekas kekasih awak,
tapi gaya jalan orang itu macam wanita.
Boleh tahu dengan cara mereka ayunkan tangan,
dengan gerakan pinggul apabila wanita berjalan, boleh tahu.
Ayunan tangannya, itu wanita.
TETAPI RAKAMAN ITU JUGA MENUNJUKKAN WANITA ITU TAK MELAKUKANNYA SEORANG DIRI
ORANG KEDUA TUNGGU DI DALAM KERETA
Selepas beberapa ketika,
saya dah mula dapat gambaran,
untuk cuba cari dari mana datangnya benda itu.
Ia mendorong saya untuk pergi menyoal siasat Jaclyn.
OKTOBER 2019
PADA 6 NOVEMBER 2019, DETEKTIF JOSH HILL MENYOAL JACLYN DI RUMAH KELUARGANYA
Hei. Maaf sebab kejutkan awak.
Awak kerja lewat semalam? Balik pukul berapa?
Saya balik 9:30 malam.
Soal siasat yang menarik.
Beritahu saya… Awak pasti tahu kenapa kami datang sini.
Awak menafikannya?
Sebab mereka letak kamera.
Sejujurnya, saya takkan tipu awak,
ia memang dungu, sebab semua ini…
Jadi, ya, saya mengacau dia.
JACLYN DIMINTA MEMBERITAHU IDENTITI ORANG LAIN YANG TERLIBAT
Jesse yang ikut awak semasa awak melakukannya?
- Mak saya. - Okey.
- Mak ada di sini? - Ya.
Boleh saya bercakap dengan mak?
- Saya panggil dia. - Terima kasih.
Ketika itulah saya sedikit terkesan dengan kes ini
kerana sebagai seorang ayah dan suami, saya nak melindungi keluarga saya.
Seorang ibu kepada anak yang dah dewasa
membenarkan kelakuan ini,
itu mengubah corak permainannya.
DALAM TEMPOH KEJADIAN,
JACLYN TINGGAL BERSAMA IBUNYA, KRISTI, SELAMA SETAHUN
Hei. Kami buat awak terjaga juga?
Saya dah bangun, tapi saya sedang berehat-rehat.
- Maafkan saya. Saya Josh. - Hai.
Saya dari pejabat syerif.
Saya bercakap dengan Jesse dan anak awak,
jadi saya tahu semuanya.
Tapi saya ingin tahu, adakah dia beritahu awak sebabnya?
Dia beritahu apa yang kamu nak buat?
- Ya, saya tahu apa yang berlaku. - Okey.
Saya jelaskan apa yang berlaku dan jelaskan tentang dakwaan.
Dia tersenyum sinis.
Saya bukan nak ajar awak cara jadi ibu. Saya faham ada sejarah yang buruk.
- Ya. - Saya tak naif.
Sejujurnya, saya rasa ia lucu,
saya fikir ia mungkin akan mengajar dia dan dia takkan ganggu mereka lagi.
Sebab itu saya ikutkan saja.
Sama macam Jaclyn, dia kata tiada apa pun. "Itu cuma gurauan."
Maaf, itu bukan sekadar gurauan.
Ini penyeksaan, gangguan, kejengkelan yang berpanjangan dan bertalu-talu
yang akhirnya membuatkan Sandra dan keluarganya
takut dicederakan atau mati.
Saya ialah Kristi Ferguson,
dan anak saya ialah Jaclyn Feagin.
Semasa Jaclyn muda, dia akan biar saja orang pijak kepala dia.
Saya akan tanya dia,
"Kenapa kamu biar dia buat begitu?"
Ambil masa bertahun-tahun untuk suruh dia memesan makanannya sendiri,
sebab dia sangat pemalu, penakut dan pendiam.
Sekarang dia lebih cepat marah, syukurlah.
Tapi sebahagian besarnya, sukar untuk buat dia marah.
Sejujurnya, saya tak ingat bagaimana idea itu boleh timbul.
Kami mungkin sedang menonton filem.
Tapi kami berbual satu malam dan dia kata,
"Pada suatu ketika nanti, semua ini perlu dibongkarkan."
Dia penat dengan semua penipuan.
Ia seperti, cukuplah, ini perlu berakhir.
Dia kata, "Mungkin kalau saya menekan, dan ganggu dia sedikit,
mungkin dia akan bersemuka dengan saya
dan semuanya akan diluahkan."
Saya ada cadangkan untuk ketuk saja pintu,
tapi anak saya rasa itu takkan mengakhiri segalanya.
VIDEO RAKAMAN POLIS
Sejujurnya, apabila saya ditahan…
ia buat saya marah.
Saya terkejut,
"Kamu buat semua ini hanya disebabkan kami letak beberapa benda?"
Sejujurnya, kami tak rasa ia lebih daripada sekadar gangguan.
Adakah kami buat dengan niat untuk ditangkap?
Tidak.
Tiada siapa cuba sakiti sesiapa.
Saya tidak, begitu juga anak saya.
Saya cuma rasa ia satu gurauan.
Apa yang saya faham ialah
mereka takut nyawa mereka dan anak mereka terancam.
Saya rasa itulah dirinya, "Sebab saya seorang Kristian,
ini sangat menakutkan saya."
Seluruh situasi itu.
Sebab itulah saya tak setuju. Mereka membesar-besarkan hal itu.
PADA 8 NOVEMBER 2019, JACLYN DAN KRISTI DITAHAN DAN DIDAKWA DENGAN PENGHENDAPAN
Untuk memenuhi unsur-unsur menghendap di Texas,
seseorang itu perlu mempunyai keyakinan yang munasabah
bahawa mereka dalam bahaya.
Kemudian awak buat penentuan, apa tujuan kelakuan itu?
Adakah ia dilakukan untuk beri amaran, mengugut, mengganggu individu itu?
Kes ini menepati semua unsur.
AFIDAVIT WARAN TANGKAP
Nama saya Heath Chamness.
Saya salah seorang pembantu pendakwa raya
di Daerah Smith, Texas,
dan kes ini ditugaskan kepada saya.
Sebelum kes ini, saya pernah uruskan beberapa kes menghendap.
Tapi kes ini agak berbeza,
sebab ada ibu dan anak yang kedua-duanya defendan.
Mereka tak menafikan penglibatan mereka,
tapi mereka macam acuh tak acuh dan menganggapnya seperti,
"Ia cuma satu usikan dan kami tak terfikir apa-apa."
Itu tak mengubah hakikat
yang kesalahan menghendap telah dilakukan.
DALAM NEGERI TEXAS,
SABITAN MENGHENDAP BIASANYA MEMBAWA KEPADA HUKUMAN PENJARA
Kesudahannya, apabila bercakap dengan mangsa saya,
dia hanya tak mahu dikacau.
Dia mahukan keamanan.
Jadi, untuk Jaclyn dan Kristina, saya buat tawaran.
Tawaran rayuan untuk kes ini.
Jaclyn dan ibunya ditawarkan sama ada tiga tahun penjara
atau lapan tahun percubaan hukuman tertunda,
dan mereka berdua memilih percubaan hukuman tertunda selama lapan tahun.
Berada di bawah tempoh percubaan di daerah ini, bukanlah mudah.
Sentiasa ada ujian dadah. Perlu melakukan khidmat masyarakat.
Ada banyak jenis program,
bergantung pada jenis jenayah yang awak buat, dan ia perlu dihabiskan.
Jadi untuk mengatakan yang percubaan hanyalah hukuman yang ringan
untuk orang normal, tidak sama sekali.
Ia mengganggu.
Ia mengubah hidup awak.
SEBAHAGIAN DARIPADA PERCUBAAN MEREKA, JACLYN DAN KRISTI DILARANG
MENGHUBUNGI SANDRA SELAMA LAPAN TAHUN
JACLYN DAN KRISTI JUGA DILARANG BERHUBUNG ANTARA SATU SAMA LAIN
NEGERI TEXAS
Dalam kes ini, kedua-duanya adalah defendan,
jadi kami meletakkan syarat yang tidak membenarkan mereka berhubung
antara satu sama lain, atau dengan mangsa.
Saya rasa jika mereka benar-benar menyesal,
mungkin keadaannya akan sedikit berbeza.
Tapi kesudahannya,
mereka masih rasa ia hanyalah gurauan.
Disebabkan mereka tak mengakui
keterukan dan keseriusan perkara yang mereka lakukan,
saya tak rasa mereka perlu berkomunikasi antara satu sama lain.
Ia semudah itu.
Dengan hukuman ini, saya dan anak saya tak boleh berhubung.
Berubah daripada tinggal serumah setiap hari kepada tak boleh berhubung.
Ia sangat sukar.
Adakah saya rasa hukuman itu satu penegasan? Ya.
Saya ada kepercayaan,
tapi… saya tak percayakan sesuatu agama,
dan saya rasa mereka nak beri saya satu pengajaran.
Tunjukkan jika saya tak mematuhi kepercayaan Kristian mereka,
saya akan dihukum.
IBU DAN ANAK DIDAKWA DALAM KES MENGHENDAP 'VOODOO'
Saya rasa ia tiada kaitan dengan penghendapan.
JACLYN FEAGIN DAN IBU KRISTINA FERGUSON (PENJARA DAERAH SMITH)
Awak tak boleh ada kepercayaan lain
melainkan menjadi seorang Kristian yang patuh di kawasan ini.
SABITAN JACLYN DAN KRISTI PADA MULANYA DILAPORKAN DI AKHBAR TEMPATAN
KEMUDIANNYA DISIARKAN OLEH MEDIA NEGARA
BERHENTI
JACLYN FEAGIN, FLINT, TEXAS
Saya tak tahu berita meliputi kisah ini
sehinggalah saya pergi kerja dan berehat untuk makan tengah hari.
Ada banyak panggilan telefon tak dijawab.
Seperti, "Apa yang berlaku? Lihat Facebook. "
SEKARANG SAYA TUNGGU…
Disebabkan kami di kawasan kuat agama di Texas, perkara seperti ilmu sihir,
voodoo, pemuja syaitan, itu salah satu gelaran paling teruk di sini.
SAYA TUKAR MAINAN ANJING JIRAN DENGAN PATUNG VOODOO BEKAS KEKASIH SAYA
Ada orang kata kami patut mati,
dan kami patut dimasukkan ke rumah sakit jiwa.
Semua perkara gila.
Daripada pandangan orang luar,
saya faham kenapa awak buat penilaian sebegitu,
tapi saya rasa ia tak adil.
Saya rasa ia satu kisah yang berat sebelah,
dan ia dibuat untuk nampak seperti…
Seperti serangan ganas ke atas gadis yang tak bersalah.
GENESIS PUSAT PERLINDUNGAN DAN SOKONGAN WANITA
Saya rasa kes ini terkenal adalah kerana
senjata pilihan Cik Feagin
ada kaitan dengan ilmu sihir dan pemujaan syaitan.
Saya rasa pilihan mereka dirancang dengan baik
melihat kepada siapa mangsanya.
Seorang penghendap kenal orang itu.
Jika kepercayaan saya adalah yang terpenting,
itulah yang akan digunakan oleh penghendap.
Itu yang saya nampak dalam kes Jaclyn,
dia cuba balas dendam pada mangsa, seorang Kristian yang taat.
Ada beberapa komen tentang bagaimana semua ini memberi kesan kepada mangsa.
Tapi hakikatnya, saya tak peduli.
Saya tak peduli apa kesannya kepada dia.
Saya rasa dia terlalu melebih-lebih
dan mendakwa perkara yang tak wujud.
Ini akan kedengaran teruk.
Saya tak peduli jika dia mati atau hidup. Dia tak penting dalam hidup saya.
Kebanyakan penghendap memandang remeh tindakan mereka.
"Hal kecil saja. Awak melebih-lebih sangat."
"Awak ini luculah. Kenapa awak…"
"Kenapa telefon polis? Ini dungu. Awak dungu. "
Merasakan itu hal kecil.
Menyalahkan dia,
"Ini masalah awak, sebab ini bukan hal besar pun."
Macam mana dia boleh tahu perasaan mangsa, Sandra?
Bukan untuk pelaku jenayah itu tentukan
bagaimana ia memberi kesan kepada kehidupan orang lain.
Sudah dua tahun,
saya masih rasa trauma dengan apa yang berlaku,
saya masih rasa takut dan tak pasti jika ia akan hilang.
Saya tak rasa percubaan itu mencukupi.
Saya rasa lebih sesuai untuk mereka
dipenjarakan seketika dan fikirkan tindakan mereka.
Sistem keadilan tak memandang serius dengan perbuatan menghendap.
Menghendap bukanlah lelaki yang duduk di dalam semak dengan teropong.
Ia boleh jadi sesiapa pun. Awak tak tahu apa yang orang mampu buat.
Saya rasa saya bertuah kerana dapat mengelakkannya.
WALAUPUN DILARANG BERHUBUNG DENGAN SANDRA,
JACLYN MENDAPAT PENGAJARAN TENTANG KESAN TINDAKANNYA
Saya melihat berita,
dan dari situ saya tahu yang dia ada pergi kaunseling
kerana dia rasa trauma dengan pengalaman itu.
Saya sangka apabila dia tahu itu perbuatan saya,
dia takkan memandang serius tentang hal itu lagi.
Kemudian, semuanya akan dilupakan saja.
Saya tak sangka akan ada trauma atau kesakitan yang berpanjangan.
Tapi sekarang, saya percaya perbuatan saya boleh buat dia trauma.
Saya percaya.
Sebanyak mana pun permohonan maaf takkan cukup untuk menebus perbuatan saya.
Saya menjejaskan hidupnya dengan teruk.
Saya perlu menanggung perbuatan saya,
sebagaimana dia perlu menanggung kesan perbuatan saya pada dia.
Tapi saya tersangatlah menyesal.